UZNESENIA
Miestneho zastupiteľstva
mestskej časti Bratislava-Petržalka

zo dňa 4.3.2008

(151 – 164)

	Poslanci Miestneho zastupiteľstva mestskej časti Bratislava-Petržalka na svojom
14. zasadnutí prerokovali:

1.	Kontrolu plnenia uznesení miestneho zastupiteľstva splatných k 31.1.2008
2. Stanovisko k urbanistickej štúdii lokality Matador v mestskej časti Bratislava-Petržalka
3.	Návrh Programu hospodárskeho a sociálneho rozvoja
4.	Návrh riešenia v oblasti nakladania s komunálnymi odpadmi
5.	Návrh na prevod vlastníctva nebytového priestoru (obchodno-prevádzkový priestor) v správe mestskej časti Bratislava-Petržalka
6.	Štatút bytu mladej rodiny
7.	Zásady hospodárenia s bytmi v mestskej časti Bratislava-Petržalka
8.	Návrh na zmenu výšky príspevku mestskej časti Bratislava-Petržalka na stravovanie dôchodcov
9.	Správu z kontroly plnenia opatrení prijatých na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Lachova č. 1, Bratislava
10.	Odpovede na interpelácie a nové interpelácie
11.	Rôzne
A.	Prenájom nebytových priestorov – uzatváranie nájomných zmlúv na dobu neurčitú
B.	Žiadosť o predkladanie informácie o čerpaní rozpočtu
C.	Dolnozemská brána, Jasovská ulica – výstavba bytového domu 
D.	Poskytovanie dotácií aktívnym občanom v rámci projektu Petržalského okrášľovacieho fondu
E.	Predloženie informácie o poskytnutých dotáciách v zmysle VZN č. 2/2005

----------

1.	Kontrola plnenia uznesení miestneho zastupiteľstva splatných k 31.1.2008

Uznesenie č. 151

Miestne zastupiteľstvo mestskej časti Bratislava-Petržalka
b e r i e    n a    v e d o m i e
Kontrolu uznesení Miestneho zastupiteľstva mestskej časti Bratislava-Petržalka splatných k 31.1.2008.

Hlasovanie: prítomných 33, za 33, proti 0, zdržal sa 0.
----------

2.	Stanovisko k urbanistickej štúdii lokality Matador v mestskej časti Bratislava-Petržalka_______________________________________________________________

Uznesenie č. 152

Miestne zastupiteľstvo mestskej časti Bratislava-Petržalka
b e r i e    n a    v e d o m i e
spracovanú urbanistickú štúdiu
s ch v a ľ u j e
stanovisko k urbanistickej štúdii lokality Matador, ako podkladu pre zmenu a doplnok platného územného plánu z funkcie stabilizované územie priemyselnej výroby (kód 301) na rozvojové územie - zmiešané územia bývania a občianskej vybavenosti (kód 501), územia občianskej vybavenosti (kód 201) a zmiešané územia obchodu a služieb výrobných a nevýrobných (kód 502) s pripomienkami:
1.	k pripomienkam k urbanistickej koncepcii doplniť nový bod č. 5. v znení: „Pri spracovaní čistopisu štúdie odporúčame vychádzať z materiálu prezentovaného predkladateľom na stretnutí s občanmi v Cik Cak Centre dňa 18.1.2008“
2.	k pripomienkam v dopravnom riešení doplniť za slová Kopčianska ul. text v znení: „...z hľadiska zvýšenia dopravnej kapacity“
3.	preformulovať bod č. 5 požiadaviek mestskej časti v znení: „Pri riešení dopravnej situácie budovať komunikácie tak, aby nedošlo k asanácii objektov bez súhlasu vlastníka pozemku“.
4.	doplniť bod č. 7. požiadaviek mestskej časti o text v znení: „...do schválenia zmien a doplnkov (jún 2008)“
5.	v časti 3 - Záver, bod c) doplniť o text v znení: „...a v ďalšom stupni schvaľovania požadujeme zapracovať všetky dohodnuté pripomienky dotknutých subjektov.“

u k l a d á

prednostovi miestneho úradu
po schválení zmien a doplnkov územného plánu predložiť na zasadnutie miestneho zastupiteľstva návrh na obstaranie územného plánu zóny.

Hlasovanie: prítomných 38, za 38, proti 0, zdržal sa 0.
----------
3.	Návrh Programu hospodárskeho a sociálneho rozvoja mestskej časti Bratislava-Petržalka_______________________________________________________________

Uznesenie č. 153

Miestne zastupiteľstvo mestskej časti Bratislava-Petržalka
s ch v a ľ u j e
Program hospodárskeho a sociálneho rozvoja mestskej časti Bratislava-Petržalka
b e r i e   n a   v e d o m i e 
možnosť podávania pripomienok a návrhov Programu hospodárskeho a sociálneho rozvoja  v termíne do 30.6.2008 a žiada predložiť prvú aktualizáciu Programu hospodárskeho a sociálneho rozvoja na rokovanie miestneho zastupiteľstva v mesiaci september 2008.

Hlasovanie: prítomných 35, za 35, proti 0, zdržal sa 0.
----------

4.	Návrh riešenia v oblasti nakladania s komunálnymi odpadmi

Uznesenie č. 154

Miestne zastupiteľstvo mestskej časti Bratislava-Petržalka
s ch v a ľ u j e  
1. Návrh riešenia 
v časti A: Oblasť nakladania s objemnými odpadmi a drobnými stavebnými odpadmi – body 1. až 6 s pripomienkami podľa prílohy
	 
v časti  B:   Oblasť nakladania so zmesovým komunálnym odpadom – body 1. až 5 s pripomienkami podľa prílohy

2.	Mestská časť poskytne účelovú dotáciu z Fondu rozvoja bývania žiadateľovi vo výške 60 %, najviac však 80 000,- Sk, skutočne vynaložených nákladov pri budovaní nových kontajnerových stanovíšť alebo rozširovaní existujúcich.
		Termín: do 31.12.2009
3.	Mestská časť poskytne účelovú dotáciu z Fondu rozvoja bývania žiadateľovi aj na zabezpečenie uzamykania a zastrešenia existujúcich kontajnerových stanovíšť a to do výšky 50 % skutočne vynaložených nákladov, max. do výšky 25 000,- Sk na kontajnerové stanovište.
		Termín: do 31.12.2009
4.	Miestne zastupiteľstvo schvaľuje podľa bodov 2. a 3. účelovú dotáciu z Fondu rozvoja bývania na výstavbu alebo rekonštrukciu kontajnerových stanovíšť tým žiadateľom, ktorých projekt bude schválený mestskou časťou a ktorý bude vyhovovať legislatívnym normám, ktoré vstúpia do platnosti 1.1.2010, v súlade s VZN mestskej časti Bratislava-Petržalka č. 2/2005 o poskytovaní účelových finančných dotácií po predchádzajúcom prerokovaní v komisii životného prostredia a vo finančnej komisii.
		Termín: do 31.12.2009
5.	Výdavky z Fondu rozvoja bývania na budovanie, rozšírenie, uzamykanie a zastrešenie kontajnerových stanovíšť nasledovne:
-	na rok 2008 – 4 000 000,- Sk
-	na rok 2009 – 5 000 000,- Sk
6. Úpravu rozpočtu mestskej časti Bratislava-Petržalka na r. 2008 vo výdavkovej časti v položke životné prostredie vo výške 4 mil. Sk z Fondu rozvoja bývania na výstavbu a rekonštrukciu, uzamykanie a zastrešenie kontajnerových stanovíšť.

u k l a d á

prednostovi miestneho úradu
predložiť hodnotiacu správu v oblasti nakladania s odpadmi a v oblasti budovania kontajnerových stanovíšť na rokovanie miestneho zastupiteľstva.
		T: november 2008

Hlasovanie: prítomných 37, za 34, proti 1, zdržali sa 2.
----------

5.	Návrh na prevod vlastníctva nebytového priestoru (obchodno-prevádzkový priestor) v správe mestskej časti Bratislava-Petržalka__________________________

Uznesenie č. 155

Miestne zastupiteľstvo mestskej časti Bratislava-Petržalka
s ch v a ľ u j e
odpredaj obchodno-prevádzkového priestoru na Rovniankovej ul. č. 13 v Bratislave o ploche 75,99 m² za cenu 10 000,- Sk/m² a spoluvlastníckeho podielu na pozemku vo veľkosti podielu 7599/704533 za cenu 13 960,- Sk Ing. Ľubici Šovčíkovej, Holíčska 4, 851 05 Bratislava s podmienkami:
1.	Kúpna zmluva bude kupujúcim podpísaná do 60 dní od schválenia v Miestnom zastupiteľstve mestskej časti Bratislava-Petržalka. V prípade, že kúpna zmluva nebude kupujúcim v uvedenom termíne podpísaná, toto uznesenie stráca platnosť.
2.	Kupujúci uhradí kúpnu cenu naraz do 30 dní od podpísania kúpnej zmluvy obidvomi zmluvnými stranami.

Menovité hlasovanie podľa čl. 8, ods. 9 Rokovacieho poriadku Miestneho zastupiteľstva mestskej časti Bratislava-Petržalka
01. Oľga Adamčiaková	zdržala sa
02. Ľudovít Augustín	za
03. Mariana Bakerová	za
04. Michal Belohorec	za
05. Anton Brath	za
06. Miloš Čambál	za
07. Andrea Čapčeková	za
08. Marián Dragúň	za
09. Ľubica Dudová	za
10. Ľudmila Farkašovská			zdržala sa
11. Stanislav Fiala	za
12. Dušan Figel	za
13. Peter Guttman	za
14. Ľudovít Hanák	ospravedlnený
15. Peter Hrdlička	za
16. Stanislav Janota	za
17. Viera Kimerlingová	za
18. Juraj Kocka 	za
19. Miloslav Košina	za
20. Juraj Kováč	za
21. Juraj Kříž	neprítomný
22. Eugen Lexmann	za
23. Mária Lucká	zdržala sa 
24. Zuzana Lukačková	neprítomná
25. Tomáš Mikus	za
26. Karol Nitranský  				neprítomný
27. Michal Novota	za
28. Viera Palková	za
29. Rastislav Pavlík 				za
30. Alexandra Petrisková	za
31. Iveta Plšeková	neprítomná
32. Michal Radosa		neprítomný
33. Jiří Rusnok		za
34. Mariana Sabadošová	za
35. Anna Sotníková	zdržala sa
36. Peter Stach	za
37. Jozef Szabó 					za
38. František Šebej 				ospravedlnený
39. Anton Šmotlák	za
40. Tomáš Weissensteiner	za

Hlasovanie: prítomných 33, za 29 , proti 0, zdržali sa 4.
----------

6.	Štatút bytu mladej rodiny

Uznesenie č. 156

Miestne zastupiteľstvo mestskej časti Bratislava-Petržalka
s ch v a ľ u j e   
Štatút bytu mladej rodiny.
Hlasovanie: prítomných 28, za 28, proti 0, zdržal sa 0.
----------

7.	Zásady hospodárenia s bytmi v mestskej časti Bratislava-Petržalka

Uznesenie č. 157

Miestne zastupiteľstvo mestskej časti Bratislava-Petržalka
s ch v a ľ u j e   s  pripomienkami
Zásady hospodárenia s bytmi v mestskej časti Bratislava-Petržalka.
Hlasovanie: prítomných 34, za 34, proti 0, zdržal sa 0.
----------

8.	Návrh na zmenu výšky príspevku mestskej časti Bratislava-Petržalka na stravovanie dôchodcov___________________________________________________

Uznesenie č. 158

Miestne zastupiteľstvo mestskej časti Bratislava-Petržalka
s ch v a ľ u j e
návrh na zvýšenie príspevku mestskej časti Bratislava-Petržalka na 27,- Sk na jeden obed od 1. marca 2008.

Hlasovanie: prítomných 33, za 33, proti 0, zdržal sa 0.
----------

9.	Správa z kontroly plnenia opatrení prijatých na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Lachova č. 1, Bratislava___

Uznesenie č. 159

Miestne zastupiteľstvo mestskej časti Bratislava-Petržalka
b e r i e    n a    v e d o m i e
Správu z kontroly plnenia opatrení prijatých na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Lachova č. 1, Bratislava.

Hlasovanie: prítomných 33, za 33, proti 0, zdržal sa 0.
----------
 
10.	Rôzne

A.	  Prenájom nebytových priestorov – uzatváranie nájomných zmlúv na dobu neurčitú____________________________________________________________

Uznesenie č. 160

Miestne zastupiteľstvo mestskej časti Bratislava-Petržalka
s ch v a ľ u j e
ustanovenie určujúce povinnosť uhradiť sumu vo výške nájomného za jeden mesiac vopred pri novouzatvorených nájomných zmluvách za užívanie nebytových priestorov 
s p l n o m o c ň u j e

starostu mestskej časti 
k uzatváraniu a podpisovaniu nájomných zmlúv na prenájom garáží a garážových státí na dobu neurčitú a k podpisovaniu nájomných zmlúv na prenájom nehnuteľného majetku po Bytovom podniku Petržalka, p.o. s tým istým nájomcom na dobu neurčitú.

Hlasovanie: prítomných 33, za 29, proti 0, zdržali sa 4.
----------

 B. Žiadosť o predkladanie informácie o čerpaní rozpočtu

Uznesenie č. 161

Miestne zastupiteľstvo mestskej časti Bratislava-Petržalka na základe ústnej žiadosti poslanca Belohorca 

u k l a d á

prednostovi miestneho úradu 
predložiť do najbližšieho zasadnutia miestneho zastupiteľstva rozpis rozpočtových kapitol „miestny úrad“ a „volení funkcionári“ v detailnej rozpočtovej klasifikácii (položky a podpoložky). Ďalej štvrťročne predkladať informáciu o ich  čerpaní.

Hlasovanie: prítomných 26, za 25, proti 0, zdržal sa 1.
----------

C. Dolnozemská brána, Jasovská ulica – výstavba bytového domu

Uznesenie č. 162

Miestne zastupiteľstvo mestskej časti Bratislava-Petržalka na základe ústneho návrhu poslankyne Čapčekovej 

o d p o r ú č a

prijať stanovisko komisie územného plánu a dopravy z 28.1.2008 ako bolo citované v interpelácii predsedom komisie ÚPVaD, Ing. Augustínom. 
Stanovisko komisie územného plánu, výstavby a dopravy:
„Predloženú DUR na predmetnú stavbu nedoporučujeme schváliť z viacerých dôvodov:
Nie sú dodržané viaceré indexy a priestorové limity podľa  schváleného ÚPN (podlažnosť, plocha pozemku). Nie sú jasné kapacity statickej dopravy vzhľadom na skutočnosť, že zastavaný pozemok sa nachádza na jestvujúcom parkovisku o kapacite 87 parkovacích miest. Stavba nerešpektuje zastávku MHD a ochranné pásmo vysokotlakého plynovodu, čo je súčasne rezervou na dobudovanie cestného koridoru križovatky Dolnozemská – Panónska. Záujem mestskej časti Petržalka na riešení statickej dopravy uvažuje s predmetným priestorom na hromadnú garáž o kapacite 336 garážových miest, čo predstavuje nárast o 260 státí oproti dnešnému stavu. Tento záujem je potvrdený aj schválením uznesenia č. 36/2007. Situovanie predmetného pozemku pri mimoriadne rušnej a do budúcna maximálne využívanej štvorprúdovej obchvatovej cestnej komunikácie predurčuje jeho funkciu na iné využitie ako monofunkčný bytový viacpodlažný objekt. V stabilizovanom zastavanom území, nie je možné vyčleniť izolovanú plochu na rozvojové územie s monofunkčným využitím viacpodlažného bývania! Veríme, že toto bol len omyl pri prepise čistopisu ÚPN oproti pôvodne navrhovanej funkcii, ako na neho upozornil prokurátor vo všeobecnej výzve zosúladenia schváleného ÚPN a čistopisu“.

Hlasovanie: prítomných 31, za 27, proti 0, zdržali sa 4.
----------

D. Poskytovanie dotácií aktívnym občanom v rámci projektu Petržalského okrášľovacieho fondu________________________________________________

Uznesenie č. 163

Miestne zastupiteľstvo mestskej časti Bratislava-Petržalka na základe ústneho návrhu poslanca Novotu 
u k l a d á
prednostovi miestneho úradu
pripraviť koncepciu poskytovania dotácií aktívnym občanom v rámci projektu Petržalského okrášľovacieho fondu pre r. 2008 spolu s definovaním spôsobu prenájmu predzáhradok občanom mestskej časti na ich svojpomocné skrášľovanie. 
		Termín: máj 2008

Hlasovanie: prítomných 27, za 27, proti 0, zdržal sa 0.
----------

E. Predloženie informácie o poskytnutých dotáciách v zmysle VZN č. 2/2005

Uznesenie č. 164

Miestne zastupiteľstvo mestskej časti Bratislava-Petržalka na základe ústneho návrhu poslanca Guttmana

u k l a d á

prednostovi miestneho úradu
predložiť na rokovanie miestneho zastupiteľstva v mesiaci apríl r. 2008 a v budúcnosti predkladať raz ročne v mesiaci marec informáciu o poskytnutých dotáciách v zmysle VZN č. 2/2005 za predchádzajúci rok. Informácia musí obsahovať zoznam žiadateľov, požadovanú výšku dotácie, účel použitia, výšku poskytnutej dotácie.

Hlasovanie: prítomných 27, za 27, proti 0, zdržal sa 0.
----------

	Milan Ftáčnik
starosta